CELEX: 32014R0477
Language: mt
Date: 2014-05-12 00:00:00
Title: Regolament ta' Implimentazzjoni tal-Kunsill (UE) Nru 477/2014 tat- 12 ta’ Mejju 2014 li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina

12.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 137/3
            
         REGOLAMENT TA' IMPLIMENTAZZJONI TAL-KUNSILL (UE) Nru 477/2014
   tat-12 ta’ Mejju 2014
   li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 269/2014 tas-17 ta' Marzu 2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina (1), u b'mod partikolari l-Artikolu 14(1) tiegħu,
   Billi:
   
               (1)
            
            
               Fis-17 ta' Marzu 2014, il-Kunsill adotta r-Regolament (UE) Nru 269/2014.
            
         
               (2)
            
            
               Fid-dawl tal-gravità tas-sitwazzjoni, il-Kunsill iqis li għandhom jiżdiedu persuni u entitajiet addizzjonali mal-lista ta' persuni fiżiċi u ġuridiċi, entitajiet u korpi soġġetti għal miżuri restrittivi kif tinsab fl-Anness I għar-Regolament (KE) Nru 269/2014.
            
         
               (3)
            
            
               L-Anness I għar-Regolament (UE) Nru 269/2014 għandu għalhekk jiġi emendat skont dan,
            
         ADOTTA DAN IR-REGOLAMENT:
   Artikolu 1
   Il-persuni u entitajiet elenkati fl-Anness għal dan ir-Regolament għandhom jiżdiedu mal-lista li tinsab fl-Anness I għar-Regolament (UE) Nru 269/2014.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta’ Mejju 2014.
      
         
            Għall-Kunsill
         
         
            Il-President
         
         C. ASHTON
      
   
   
      (1)  ĠU L 78, 17.3.2014, p. 6.
   
      ANNESS
      
         Lista ta' persuni u entitajiet imsemmija fl-Artikolu 1
      
      
                   
               
               
                  Isem
               
               
                  Informazzjoni għall-identifikazzjoni
               
               
                  Raġunijiet
               
               
                  Data tal-elenkar
               
            
                  1.
               
               
                  Vyacheslav Viktorovich VOLODIN
                  
               
               
                  Imwieled fl-4 ta' Frar 1964 f'Alekseevka, reġjun ta' Saratov.
               
               
                  L-Ewwel Viċi Kap tal-Persunal tal-Amministrazzjoni Presidenzjali tar-Russja. Responsabbli mis-superviżjoni tal-integrazzjoni politika tar-reġjun Ukrain tal-Krimea anness fil-Federazzjoni Russa.
               
               
                  12.5.2014
               
            
                  2.
               
               
                  Vladimir SHAMANOV
                  
               
               
                  Imwieled fil-15.02.1954 f'Barnaul.
               
               
                  Kmandant tat-Truppi tal-Ajru Russi, Kurunell-Ġenerali. Fil-pożizzjoni ta' awtorità għolja tiegħu huwa responsabbli mill-iskjerament tal-qawwiet tal-ajru Russi fil-Krimea.
               
               
                  12.5.2014
               
            
                  3.
               
               
                  Vladimir Nikolaevich PLIGIN
                  
               
               
                  Imwieled fid-19.05.1960 f'Ignatovo, Vologodsk Oblast, USSR.
               
               
                  President tal-Kumitat tal-Liġijiet Kostituzzjonali tad-Duma. Responsabbli mill-ipproċessar ta' leġislazzjoni dwar l-annessjoni tal-Krimea u Sevastopol mal-Federazzjoni Russa.
               
               
                  12.5.2014
               
            
                  4.
               
               
                  Petr Grigorievich JAROSH
                  
               
               
                   
               
               
                  Aġent Kap tal-uffiċċju tas-Servizz Federali tal-Migrazzjoni għall-Krimea. Responsabbli mill-ħruġ sistematiku u rapidu ta' passporti Russi għar-residenti tal-Krimea.
               
               
                  12.5.2014
               
            
                  5.
               
               
                  Oleg Grigorievich KOZYURA
                  
               
               
                  Imwieled fid-19.12.1962 f'Zaporozhye
               
               
                  Aġent Kap tal-uffiċċju tas-Servizz Federali tal-Migrazzjoni għal Sevastopol. Responsabbli mill-ħruġ sistematiku u rapidu ta' passporti Russi għar-residenti tal-Krimea.
               
               
                  12.5.2014
               
            
                  6.
               
               
                  Viacheslav PONOMARIOV
                  
               
               
                   
               
               
                  Sindku awtodikjarat ta' Slaviansk. Ponomarev appella lil Vladimir Putin biex jibgħat truppi Russi biex jipproteġu l-belt u aktar tard talbu jipprovdi l-armi. In-nies ta' Ponomarev huwa involuti fil-ħtif ta' persuni (huma qabdu l-ġurnalist Ukrain Irma Krat u Simon Ostrovsky, ġurnalist għal Vice News, aktar tard dawn it-tnejn ġew rilaxxati, huma żammew maqbuda l-osservaturi militari li kienu qed jaġixxu taħt id-Dokument ta' Vjenna tal-OSKE).
               
               
                  12.5.2014
               
            
                  7.
               
               
                  Igor Mykolaiovych BEZLER
                  
               
               
                  Imwieled fl-1965
               
               
                  Wieħed mill-mexxejja tal-milizzja awtoproklamata ta' Horlivka. Ħa l-kontroll tal-bini tal-Uffiċċju tal-Ukraina għas-Servizz tas-Sigurtà fir-reġjun ta' Donetsk u wara ħataf l-istazzjon distrettwali tal-Ministeru tal-Affarijiet Interni fir-raħal ta' Horlivka. Għandu rabtiet ma' Ihor Strielkov li taħt il-kmand tiegħu kien involut fil-qtil ta' Volodymyr Rybak, id-Deputat Popolari tal-Kunsill Muniċipali ta' Horlivka skont l-SBU.
               
               
                  12.5.2014
               
            
                  8.
               
               
                  Igor KAKIDZYANOV
                  
               
               
                   
               
               
                  Wieħed mill-mexxejja tal-forzi armati tar-“Repubblika Popolari ta' Donetsk” awtoproklamata. L-għan tal-forzi huwa li “jipproteġu l-poplu tar-Repubblika Popolari ta' Donetsk u l-integrità territorjali tar-repubblika” skont Pushylin, wieħed mill-mexxejja tar-“Repubblika Popolari ta' Donetsk”.
               
               
                  12.5.2014
               
            
                  9.
               
               
                  Oleg TSARIOV
                  
               
               
                   
               
               
                  Membru tar-Rada. Appella pubblikament għall-ħolqien tar-Repubblika Federali tan-Novorossia, magħmula mir-reġjuni Ukraini tax-Xlokk.
               
               
                  12.5.2014
               
            
                  10.
               
               
                  Roman LYAGIN
                  
               
               
                   
               
               
                  Kap tal-Kummissjoni Elettorali Ċentrali tar-“Repubblika Popolari ta' Donetsk”. Organizza b'mod attiv ir-referendum fil-11 ta' Mejju dwar l-awtodeterminazzjoni tar-“Repubblika Popolari ta' Donetsk”.
               
               
                  12.5.2014
               
            
                  11.
               
               
                  Aleksandr MALYKHIN
                  
               
               
                   
               
               
                  Kap tal-Kummissjoni Elettorali Ċentrali tar-“Repubblika Popolari tal- Lugansk”. Organizza b'mod attiv ir-referendum fil-11 ta' Mejju dwar l-awtodeterminazzjoni tar-“Repubblika Popolari tal-Lugansk”.
               
               
                  12.5.2014
               
            
                  12.
               
               
                  Natalia Vladimirovna POKLONSKAYA
                  
               
               
                  Imwielda fit-18.03.1980 f'Eupatoria.
               
               
                  Prosekutur tal-Krimea. Implementat b'mod attiv l-annessjoni tal-Krimea mir-Russja.
               
               
                  12.5.2014
               
            
                  13.
               
               
                  Igor Sergeievich SHEVCHENKO
                  
               
               
                   
               
               
                  Aġent Prosekutur ta' Sevastopol. Implementa b'mod attiv l-annessjoni ta' Sevastopol mir-Russja.
               
               
                  12.5.2014
               
            
         
      Entitajiet:
      
                   
               
               
                  Isem
               
               
                  Informazzjoni għall-identifikazzjoni
               
               
                  Raġunijiet
               
               
                  Data tal-elenkar
               
            
                  1.
               
               
                  PJSC CHERNOMORNEFTEGAZ
               
               
                   
               
               
                  Fis-17.03.2014 il-“Parlament tal-Krimea” adotta riżoluzzjoni li tiddikjara l-approprjazzjoni tal-assi li jappartjenu għall-intrapriża Chernomorneftegaz f'isem ir-“Repubblika tal-Krimea”. L-intrapriża b'hekk hija kkonfiskata b'mod effettiv mill-“awtoritajiet” tal-Krimea.
               
               
                  12.5.2014
               
            
                  2.
               
               
                  FEODOSIA
               
               
                   
               
               
                  Fis-17.03.2014 il-“Parlament tal-Krimea” adotta riżoluzzjoni li tiddikjara l-approprjazzjoni tal-assi li jappartjenu għall-intrapriża Feodosia f'isem ir-“Repubblika tal-Krimea”. L-intrapriża b'hekk hija kkonfiskata b'mod effettiv mill-“awtoritajiet” tal-Krimea.
               
               
                  12.5.2014